# Andorra la Vella

|  |
| --- |
| Andorra la Vella |
| Grad |
| Panorama Andorra la Vella |
|

|  |  |
| --- | --- |
| Zastava | Grb |

 |
| Država |  Andora |
|  |
| Nadmorska visina | 1,023 m |
|  |
| Površina | 30 km2 |
|  |
| Stanovništvo | 63,574 (*2011*) |
|  |
| Vremenska zona | UTC+01:00 |
| Poštanski broj | AD500 |
|  |
|  |
| **Veb-sajt:**  andorralavella.ad |
|  |

**Andora la Vella** je glavni i najveći grad Andore. Nalazi se na jugu zemlje u uskoj pirinejskoj dolini Gran Valira. Glavni je grad de facto od 1287. godine, a službeno od donošenja prvog andorskog ustava 1993. godine. Sjedište je zakonodavne, izvršne i sudske vlasti. Najvažnije privredne grane su turizam i finansije.

## Položaj

Andorra la Vella se nalazi u dolini između planina Valira del Nord i Valira del Orient koje pripadaju planinskom lancu Pireneji. Smješten je na rijeci Valiri. S obzirom na visinu od 1.023 metara je najviši glavni grad u Evropi i popularno skijalište. Temperature tokom godine su od −1 °C do 20 °C.

## Historija

Na mjestu današnjeg grada postoje nalazišta iz kamenog doba. Postoje podaci da je grad osnovan u doba prije Krista. U vrijeme Karla Velikog je spadao u franačku pokrajinu Marca Hispanica. U 8. vijeku grad su stigli Mauri. 1278. godine je proglašen andorskom prijestolnicom. Iz tog doba potječe stara gradska jezgra. 1707. godine je izgrađena zgrada parlamenta. U 20. vijeku područje grada nije imalo velik historijski značaj, pa čak nije uključueno u Versajski ugovor. 1930.-ih Boris Skossyreff je uspostavio demokratiju. 1993. je službeno uspostavljena parlamentarna demokratija. 1991. i 2005. godine je bio domaćin Igara malih evropskih država.

## Privreda

Andorra la Vella je privredno središte Andore. Većina andorskih preduzeća ovdje ima upravu. Svake godine dolazi oko 10 miliona turista, što donosi velike prihode. Također, grad je i jedno od europskih bankarskih središta. Iako država nije članica Evropske unije, koristi euro.

## Znamenitosti

Poznata je po starom gradskom jezgru s kamenim ulicama i kućama. Također je poznata crkva Sant Esteve izgrađena u 11. vijeku u romaničkom stilu. Značajna je zgrada parlamenta u starom dijelu grada. Najstarija i najpoznatija crkva je vjerovatno crkva u župi Santa Coloma. Najveći kulturni centri u gradu su vladina dvorana, glavni muzej i gradsko pozorište. Također je poznat gradski trg.

## Transport

Kao glavni grad, povezan je s većim aerodromima u Toulouseu, Gironi, Perpignanu i Barceloni. S obzirom na reljef zračni promet nije razvijen. U gradu postoji željeznica, te gradski prijevoz autobusom. Željeznicom je povezan s francuskim gradićem L'Hospitalet-près-l'Andorre koji je povezan s Parizom i Barcelonom.

## Poznate ličnosti

* Joan Vilana Díaz
* Sophie Dusautoir Bertrand

## Međunarodni odnosi

|  |  |  |
| --- | --- | --- |
| * Madrid
* Asunción
* Bogotá
* Buenos Aires
* Caracas
* Guatemala City
* Havana
* Quito
 | * La Paz
* Lisabon
* Managua
* Ciudad de México
* Montevideo
* Panama City
* Rio de Janeiro
* San José
 | * San Juan
* San Salvador
* Santiago de Chile
* Santo Domingo
* Tegucigalpa
* Sant Pol de Mar
* Valls
 |

## Galerija

* Crkva Sant Esteve
* Crkva Sant Andreu

## Reference

## Vanjski linkovi

* Službena stranica